Diari Oficial de la Generalitat Valenciana


Sumari del DOGV 6667, del 09-12-2011 (2011/12365)

Informació pública del Projecte de Reparcel·lació del Programa d'Actuació Integrada PRI Montoyos del vigent Pla General.
------------------------------------------------------------------------------------------------------------------------

### Dades del document

Número de DOGV
:   6667

Data del DOGV
:   09-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12893


Data del document
:   15-11-2011

Organisme emissor
:   Ajuntament de Sant Vicent del Raspeig

Tipus de document
:   Anunci

Descriptors 

:   * Sant Vicent del Raspeig
    * pla d'urbanisme
    * administració local

Informació pública del Projecte de Reparcel·lació del Programa d'Actuació Integrada PRI Montoyos del vigent Pla General. [2011/12777]  
La Junta de Govern Local de 28.10.2011 va acordar el següent:  
  
«Primer. Sotmetre a informació pública, per un termini d'un mes i mitjançant anunci publicat en un diari no oficial d'àmplia difusió a la localitat, en el Diari Oficial de la Comunitat Valenciana i en la pàgina web municipal, el Projecte de Reparcel·lació del Programa d'Actuació Integrada PRI Montoyos del vigent Pla General, amb les observacions indicades en l'informe del Servei d'Arquitectura Pública i Planejament Urbanístic Municipal de 05.10.2011.  
Durant el termini esmentat podran formular-se les al·legacions que s'estimen pertinents.  
  
Segon. Avisar del sotmetiment a informació pública d'aquest projecte als que consten com a titulars de drets afectats per l'actuació proposada, amb el contingut que disposa l'article 166.1 de la Llei Urbanística Valenciana (LUV) i recordar als propietaris el deure legal de manifestar les situacions jurídiques que afecten les finques de la seua propietat, així com de facilitar la documentació necessària per a identificar-les, qualificar-les i, si escau, valorar-les.  
  
Tercer. D'acord amb l'article 162.3 de la LUV, els propietaris podran renunciar en escriptura pública o compareixença administrativa a l'adjudicació de finca resultant sol·licitant una justa compensació que serà fixada per l'administració. Així mateix, es fa constar que durant el període d'informació pública els propietaris de sòl que per l'escassa quantia del seu dret o reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si escau, adjudicada. Podran també, a l'empara de l'article 174.8 de la Llei 16/2005, de 30 de desembre, Urbanística Valenciana, efectuar a l'urbanitzador els requeriments recíprocs en la forma i els terminis que disposa l'article 174.7 per a determinar si els correspon pagar o cobrar la indemnització substitutòria, així com l'import d'aquesta.»  
Es podran presentar al·legacions durant un mes, comptat des de la publicació d'aquest edicte en el Diari Oficial de la Comunitat Valenciana, tot això d'acord amb el que estableix l'article 177 de la Llei 16/2005, de 30 de desembre, de la Generalitat, Urbanística Valenciana.  
  
L'acord esmentat, com a acte de tràmit, no admet cap recurs. Cosa que es notifica mitjançant la publicació en el Butlletí Oficial de la Província i al tauler d'edictes de l'Ajuntament, als efectes que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999, de 13 de gener, per a tots aquells interessats que siguen desconeguts, dels qui s'ignore el lloc o mitjà de notificació o no s'haja pogut practicar, i en especial, per als titulars desconeguts de les finques de referències cadastrals: 4663627LL8823H4527YH i 1129837BB8660A7938OE.   
  
Sant Vicent del Raspeig, 15 de novembre de 2011.- El regidor delegat d'Urbanisme: Antonio Carbonell Pastor.